માર્કેટમાં અને ટેલિવિઝન પર હવે લોનનો એક નવો વિકલ્પ જોવા મળી રહ્યો છે . આ લોન આપતા સમયે કંપનીઓ દ્વારા દાવો કરવામાં આવે છે કે આપ આપનું સોનુ લાવીને થોડી જ મીનિટોમાં કેશ મેળવી શકો છો . આમ તો સોનાની સામે લોન લેવામાં ખાસ મુશ્કેલી આવતી નથી , પણ ગોલ્ડની સામે લોન લેવાનું એટલું સરળ પણ નથી . ગોલ્ડ લોન ગોલ્ડ લોન સેનાના બાર , સિક્કા અને ઘરેણાને ગિરવે મૂકીને લઇ શકાય છે . લોન લેન્ડર્સ તેની શુદ્ધતા ચકાસે છે . આ અનુસાર ગોલ્ડ વેલ્યુના 75 ટકા સુધી લોન આપવામાં આવે છે . જો કે એક્સપર્ટ્સનું કહેવું છે કે પૂરે પૂરી લોન લેવામાં સમજદારી નથી . ગોલ્ડ લોનમાં ઇન્ટરેસ્ટ રેટ તેની સાથે સંકળાયેલા જોખમના આધારે નક્કી કરવામાં આવે છે . આ કારણે જ્યારે પણ ગોલ્ડ લોન લેવાની હોય ત્યારે કુલ વેલ્યુના 50થી 60 ટકા લોન લેવાથી લેન્ડરનું જોખમ ઘટે છે . તેના કારણે વ્યાજ દર પણ ઘટે છે . બોરોઅર લોન લેવા માટે કેટલીક વસ્તુઓ ગીરવે મૂકે છે . તેના કારણે ગોલ્ડ લોન અનસિક્યોર્ડ પર્સનલ લોનની તુલનામાં સસ્તી હોય છે . પર્સનલ લોન પર ઇન્ટરેસ્ટ રેટ 20 ટકા હોય છે . એક વર્ષ માટેની ગોલ્ડ લોન પર વ્યાજ દર 11થી 15 ટકા હોય છે . જો લોનની અવધિ 4થી 5 વર્ષની હોય તો વ્યાજદર પણ 18થી 20 ટકા હોય છે . રિ પેમેન્ટના ઓપ્શન્સ બોરોઅર્સ માટે રિ પેમેન્ટના અનેક ઓપ્શન્સ હોય છે . પરંપરાગત સાહુકાર લોનની અવધિના અંતમાં વ્યાજની સાથે એક હપ્તો રકમ કમિશન તરીકે લેતા હોય છે . તે બોરોઅર માટે નુકસાનનો સોદો રહે છે કારણ કે તેમાં વ્યાજદર 24થી 30 ટકા જેટલો વધી જાય છે . ગોલ્ડ લોન લેતા સમયે શું ધ્યાનમાં રાખશો ? કોઇ પણ અન્ય લોનની જેમ ગોલ્ડ લોન રિપેમેન્ટને લઇને શિસ્ત રાખવાની જરૂર હોય છે . જો આપ નિર્ધારિત તિથિ પર લોનની ભરપાઇ કરશો નહીં તો આપને 2થી 3 ટકા પેનલ્ટી લગાવવામાં આવે છે . જો આપ ત્રણ વારથી વધારે વખત પેમેન્ટ કરતા નથી તો પેનલ્ટીની રકમ વધી જાય છે .